PLINY: NATURAL HISTORY 



103 nem emisso, foris efFuso, intus replicato ; iam dis- 

 tinctione virgulata, crinita, crispa, canaliculatim, 

 pectinatim divisa, imbricatim undata, cancellatim 

 reticulata, in obliquum, in rectum expansa, densata, 

 porrecta, sinuata ; brevi nodo ligatis, toto latere 

 conexis, ad plausum apertis, ad bucinam ^ recurvis. 

 navigant ex his Veneriae, praebentesque concavam 

 sui partem et aurae opponentes per summa aequorum 

 velificant. saliunt pectines et extra volitant, seque 

 et ipsi carinant. 



104 LIII. Sed quid haec tam parva commemoro, 

 cum populatio morum atque luxuria non aliimde 

 maior quam e concharum genere proveniat ? iam 

 quidem ex tota rerum natura damnosissimum 

 ventri mare est tot modis, tot mensis, tot piscium 



lOu saporibus quis pretia capientium periculo fiunt. sed 

 quota haec portio est reputantibus purpuras, con- 

 chylia, margaritas ! parum scilicet fuerat in gulas 

 condi maria, nisi manibus, auribus, capite totoque 

 corpore a feminis iuxta \irisque gestarentur. quid 

 mari cum vestibus, quid undis fluctibusque cum 

 vellere? non recte recipit haec nos rerum natura 

 nisi nudos! esto, sit tanta ventri cum eo societas; 



^ Edd. : bucinum. 

 232 



